Document ID: /roh_data/filtered/Billingualer_Corpus_interleaved-de-rm.jsonl.gz/1864

This is a text translated from German to Rumantsch Grischun.
Offene Südumfahrung für Schmitten geht in die öffentliche Auflage

Das enge Strassendorf Schmitten soll mit einer offenen Umfahrung vom Durchgangsverkehr befreit werden. Das Projekt liegt vom 8. November bis 8. Dezember in der Gemeinde Schmitten öffentlich auf.

Seit Jahren stellt der Durchgangsverkehr für die Bevölkerung in Schmitten eine grosse Belastung dar. In den engen Strassen entstehen regelmässig Staus, Balkone werden heruntergerissen und Gebäude beschädigt. Fussgänger und Langsamverkehr sind ungeschützt auf der Fahrbahn dem Verkehr ausgesetzt.

Diese Situation soll mit einer technisch einfach realisierbaren, wenig Kunstbauten aufweisenden und damit kostengünstigen Südumfahrung baldmöglichst verbessert werden. Das entsprechende Projekt liegt vom 8. November bis 8. Dezember in der Gemeinde Schmitten öffentlich auf. Während dieser Zeit können sich alle vom Projekt Betroffenen dazu vernehmen lassen beziehungsweise Einsprache erheben.

Bereits im Jahre 1982 lag als Lösungsvorschlag eine Nordumfahrung mit einem 370 Meter langen Tunnel öffentlich auf. Die damaligen Einsprachen verlangten vornehmlich im Bereiche des Ostportales eine Überarbeitung. Aus finanziellen Gründen wurde das Projekt jedoch nicht weiter verfolgt. Unter Berücksichtigung der heutigen Sicherheitsanforderungen würde diese Nordumfahrung mit Tunnel Kosten von mindestens 35 - 40 Millionen Franken verursachen. Dieser kurze Tunnel beginnt und endet im Dorfbereich und erfüllt damit die heutigen Anforderungen an eine Umfahrung bei Weitem nicht mehr, so dass nochmals mit deutlich höheren Kosten zu rechnen wäre. Eine Dorfumfahrung in diesem Umfang ist in Anbetracht anderer bedeutsamer Strassenprojekte auf Hauptverkehrsachsen mit beträchtlich höherem ganzjährigem Verkehrsaufkommen realistischerweise auf längere Zeit hinaus nicht finanzierbar.

Im Bestreben, wenigstens die schwächsten Verkehrsteilnehmer vom Durchgangsverkehr zu schützen, erarbeitete das Tiefbauamt Graubünden ein Projekt für einen Innerortsausbau mit durchgehendem Trottoir. Während der öffentlichen Auflage im Herbst 2008 bemängelten viele betroffene Anstösser mit Nachdruck die verbleibenden Engpässe sowie den Wegfall von Parkflächen bei ihren Häusern.

An einer Orientierungsversammlung im Dezember 2009 wurde der Bevölkerung eine neue Projektstudie vorgestellt, bei welcher Schmitten südlich umfahren wird. Im Januar 2010 hat der Gemeindevorstand Schmitten das Bau-, Verkehrs- und Forstdepartement Graubünden ersucht, für die präsentierte Lösung ein Auflageprojekt auszuarbeiten. Dieses liegt nun vor. Diese 2'300 Meter lange Südumfahrung verlässt das heutige Hauptstrassentrassee bei der Häusergruppe Chappali, überquert den Schmittnerbach und umfährt das Dorf auf der Südseite in einem grossen Bogen. Der Zusammenschluss mit der Landwasserstrasse erfolgt im Osten ausserhalb der Siedlung. Das Dorf Schmitten wird mit den beiden Anschlüssen Ost und West an die neue Umfahrungsstrasse angeschlossen. Der Strassenquerschnitt weist eine Fahrbahnbreite von 6 Meter auf. In Ergänzung zur Planungsstudie enthält das Auflageprojekt für die dem Umfahrungstrassee nahe gelegenen Häuser Lärmschutzmassnahmen in Form von bergseitigen begrünten Stützkonstruktionen. Für die bei aller Rücksichtnahme in der Projektierung unvermeidliche Beeinträchtigung der Umwelt sind zusätzlich ökologische Ersatzmassnahmen vorgesehen. Die Kosten sind mit 17 Millionen Franken veranschlagt. Für die Realisierung ist mit einer Bauzeit von zwei bis drei Jahren zu rechnen.

Auskunftspersonen:

- Heinz Dicht, Oberingenieur Tiefbauamt, Tel. 081 257 37 01

- Peter Stirnimann, Medienverantwortlicher Tiefbauamt, Tel. 081 257 37 11

Gremium: Tiefbauamt

Quelle: dt Tiefbauamt

04.11.2010
Il project per il sviament avert al sid da Schmitten vegn exponì publicamain

Il vitg stretg da Schmitten construì per lung da la via duai vegnir deliberà dal traffic da transit tras in sviament avert. Il project vegn exponì dals 8 da november fin ils 8 da december en la vischnanca da Schmitten.

Dapi onns è il traffic da transit ina gronda mulesta per la populaziun da Schmitten. En las vias stretgas datti regularmain colonnas, balcuns vegnan stgarpads davent ed edifizis vegnan donnegiads. Las pedunas ed ils peduns sco er il traffic betg motorisà èn exponids senza protecziun al traffic sin via.

Questa situaziun duai vegnir meglierada uschè svelt sco pussaivel tras in sviament favuraivel al sid dal vitg che duai vegnir realisà en moda tecnicamain simpla cun paucas construcziuns artifizialas. Il project correspundent vegn exponì publicamain dals 8 da november fin ils 8 da december en la vischnanca da Schmitten. Durant quest temp pon tut las parts ch'èn pertutgadas dal project s'exprimer en chaussa respectivamain far protesta.

Gia l'onn 1982 è stada exponida publicamain ina proposta per ina soluziun che preveseva in sviament al nord dal vitg cun in tunnel d'ina lunghezza da 370 meters. Las protestas da quel temp pretendevan en emprima lingia ch'il project vegnia repassà en il sectur dal portal ost. Per motivs finanzials è il project dentant betg vegnì persequità vinavant. Resguardond las pretensiuns da segirezza actualas chaschunass il sviament nord cun in tunnel custs d'almain 35 – 45 milliuns francs. Quest tunnel curt cumenza e finescha en il vitg e n'ademplescha uschia insumma betg pli las pretensiuns ad in sviament. Qua tras stuess ins anc far quint cun bler dapli custs. En vista ad auters projects impurtants sin vias principalas cun bler dapli traffic durant l'entir onn na po in sviament d'in vitg d'ina tala dimensiun betg vegnir finanzià en moda realistica a pli lunga vista.

Cun la finamira da proteger almain las participantas ed ils participants dal traffic ils pli flaivels cunter il traffic da transit, ha l'uffizi da construcziun bassa dal Grischun elavurà in project per construir in passape senza interrupziun en il vitg. Durant l'exposiziun publica l'atun 2008 han bleras proprietarias cunfinantas e blers proprietaris cunfinants pertutgads crititgà energicamain las stretgas restantas sco er l'aboliziun dals parcadis sper lur chasas.

A chaschun d'ina radunanza d'orientaziun il december 2009 è vegnì preschentà a la populaziun in nov studi da project che prevesa in sviament al sid da Schmitten. Il schaner 2010 ha la suprastanza communala da Schmitten dumandà il departament da construcziun, traffic e selvicultura dal Grischun d'elavurar in project d'exposiziun per la soluziun preschentada. Quel è ussa avant maun. Il sviament sid d'ina lunghezza da 2'300 meters banduna il trassé actual da la via principala sper la gruppa da chasas Chappali, traversa l'aual da Schmitten e fa al sid ina gronda storta enturn il vitg. La reuniun cun la via dal Landwasser ha lieu ordaifer l'abitadi a l'ost. Il vitg da Schmitten vegn collià cun il nov sviament tras ils dus access ost e vest. Il vial da quest traject da via ha ina ladezza da 6 meters. Ultra dal studi da planisaziun cuntegna il project d'exposiziun mesiras da protecziun cunter la canera en furma da construcziuns da sustegn ensemnadas da la vart da la muntogna per las chasas che sa chattan en vischinanza dal trassè dal sviament. Per ils disturbis da l'ambient che na pon betg vegnir evitads, malgrà tut il resguard che vegn prendì en la projectaziun, èn previsas ulteriuras mesiras da cumpensaziun ecologicas. Ils custs vegnan calculads cun 17 milliuns francs. Per realisar il project vegni fatg quint cun in temp da construcziun da 2 fin 3 onns.

Infurmaziuns:

- Heinz Dicht, inschigner superiur da l'uffizi da construcziun bassa, tel. 081 257 37 01

- Peter Stirnimann, responsabel per las medias, uffizi da construcziun bassa, 081 257 37 11

Gremi: uffizi da construcziun bassa

Funtauna: rg uffizi da construcziun bassa

04.11.2010